Et hode kortere og andre hårreisende historier

Et hode kortere og andre hårreisende historier (engelsk Someone Like You) er en novellesamling av den norsk-engelske forfatteren Roald Dahl.I Norge ble samlingen første gang utgitt med tittelen «Sånn er vi» i 1955 på Gyldendal Norsk Forlag i Peter Magnus oversettelse. Etter ønske fra forfatteren selv ble tittelen fra og med andre utgave endret til Et hode kortere og andre hårreisende historier.


== Noveller ==
«Et hode kortere og andre hårreisende historier» består av 18 noveller som har det felles at de er hårreisende og har en overraskende slutt.

«Skjønneren» handler om et veddemål mellom to menn der den ene vil få den andres datter hvis han klarte å tippe alle vinmerkene han blir presentert for.
«Dypfryst» er en historie om en kone som ved et «uhell» dreper sin mann med et dypfryst lammelår.
«Mannen i panama-hatten» handler om et veddemål mellom mannen i panama-hatten og en ung amerikaner der taperen må gi fra seg en Cadillac eller en finger.
«Soldaten» handler om en soldats galskap etter krigen.
«Høyt spill» er en historie om kortspill, etikk og moral.
«En frisk dukkert» handler om en manns higen etter å vinne penger ved å risikere sitt eget liv.
«Skolekamerater» handler om en forretningsmann som ser tilbake på tiden som mobbeoffer på en skole.
«Annen manns rygg» handler om en tatovering, utført av en berømt kunstner på en annen manns rygg, som 30 år senere var til salgs.
«Gift» handler om en hvit mann som tror han har en giftig slange sovende på magen.
«Ønsket» er historien om en liten gutts fantasi som blir til virkelighet.
«Et hode kortere» handler om et fastklemt hode til besvær.
«Lyd-maskinen» er en historie om en oppfinner som finner opp en lyd-maskin som gjør at man kan høre at plantene også har smerte.
«Hevnen er søt» er en historie om den perfekte hevn.
«Den store automatiske diktografen» er en historie om en teknisk interessert manns ønske om å skrive, og derfor finner opp en maskin som kan skrive bøkene for ham.
«Clauds hund I – Rottefangeren»,
«Clauds hund II – Høystakken»,
«Clauds hund III – Fremtidsplaner»
og «Clauds hund IV – Den store dagen» er fire noveller som handler om Claud og hans hund, der man følger dem frem til den store hundeveddeløpsdagen.


== TV-episoder ==
Albert McCleery: The Man from the South (1955). En TV-episode fra serien "Cameo Theatre", basert på novellen Mannen i panama-hatten.
Alfred Hitchcock: Lamb to the Slaughter (1958). En TV-episode fra serien "Alfred Hitchcock Presents" (Nr.28 av 39, sesong 3), basert på novellen Dypfryst.
Alfred Hitchcock: Dip in the Pool (1958). En TV-episode fra serien "Alfred Hitchcock Presents" (Nr.35 av 39, sesong 3), basert på novellen En frisk dukkert.
Alfred Hitchcock: Poison (1958). En TV-episode fra serien "Alfred Hitchcock Presents" (Nr.1 av 36, sesong 4), basert på novellen Gift.
Alfred Hitchcock (?): The Man from the South (1960). En TV-episode fra serien "Alfred Hitchcock Presents" (Nr.15 av, sesong 5), basert på novellen Mannen i panama-hatten.
John Glenister: Taste (1967). En TV-episode fra serien "Thirty-Minute Theatre", basert på novellen Skjønneren.
Michael Tuchner: The Man from the South  (1979). En TV-episode fra serien "Tales of the Unexpected" (Nr.1 av 11), basert på novellen Mannen i panama-hatten.
John Davies: Lamb to the Slaughter  (1979). En TV-episode fra serien "Tales of the Unexpected" (Nr.4 av 11), basert på novellen Dypfryst.
Christopher Miles: Neck (1979). En TV-episode fra serien "Tales of the Unexpected" (Nr.6 av 11),, basert på novellen Et hode kortere.
Michael Tuchner: Dip in the Pool  (1979). En TV-episode fra serien "Tales of the Unexpected" (Nr.8 av 11),, basert på novellen En frisk dukkert.
Herbert Wise: Skin (1980). En TV-episode fra serien "Tales of the Unexpected" (Nr.10 av 11), basert på novellen Annen manns rygg.


== Referanser ==